Bugun, 8 aprel kuni Osiyo futbol Konfederatsiyasi JCh-2018 musobaqasining 3-saralash bosqichida ishtirok etadigan va saralangan terma jamoalarning qur’a oldidan savatchalarga taqsimlab chiqdi. Unga ko‘ra, O‘zbekiston milliy terma jamoasi 3-savatchada Saudiya Arabistoni bilan birga o‘rin egallashi rasman ma’lum qilindi. Qur’a marosimi 12 aprel kuni Kual-Lumpur shahridagi Mandarin Oriental Hotel mehmonxonasida bo‘lib o‘tadi. Qur’adan oldin uchinchi bosqichga o‘tgan 12 jamoa 6ta savatchada bo‘ladi: 1-savatcha:Eron, Avstraliya 2-savatcha:Janubiy Koreya, Yaponiya 3-savatcha:Saudiya Arabistoni, O‘zbekiston 4-savatcha:BAA, Xitoy 5-savatcha:Qatar, Iroq 6-savatcha:Suriya, Tailand. Qur’a marosimida O‘zbekiston milliy terma jamoasi murabbiylar shtabidan vakillar ishtirok etadi. Saudiya Arabistonidan boshqa istalgan jamoa O‘zbekiston terma jamoasiga raqib bo‘lishi mumkin.